Kookkuns: Maklike Maaltye Uit Nina se Kombuis
Maklike Maaltye uit Nina se Kombuis is sonder pretensies en sowaar 'n tuisvoelboek. Soos die titel noem, maak Nina kosmaak maklik deur bekostigbare, plaaslik beskikbare bestanddele en resepte te gebruik wat ieder en elk sal inspireer om kos met liefde te maak.
Met meer as 100 resepte is daar iets vir almal – vanaf happies en heerlike etes vir die boekklub, nuwe kinkels in gewone braairesepte, 'n vleishoofstuk wat hoender, bees, lam, vark en seekos dek tot sop, vegetetariese etes, soet happies en idees vir markdag!
Die resepte is maklik om te volg en word gekomplementeer deur pragtige kosen leefstylfotografie. Maklike Maaltye uit Nina se Kombuis is 'n resepteboek wat sal verseker dat die familie en vriende terugkeer vir nog. Soos Nina sê, is liefde die sleutelbestanddeel van elke suksesvolle maaltyd.
Maklike Maaltye Uit Nina se Kombuis / deur Nina Timm -- Struik, Maart 2014. -- 176 p. ; sagteband. -- ISBN 9781432301538 : R 210.00